**Līguma projekts**

Liepājā *Līguma parakstīšanas datums ir*

*pēdējā pievienotā droša elektroniskā*

*paraksta laika zīmoga datums*

**Liepājas valstspilsētas pašvaldība**, iestādes “Liepājas Centrālā administrācija” personā (turpmāk – Pasūtītājs), kuru pārstāv pašvaldības izpilddirektors Ronalds Fricbergs, un kurš rīkojas uz Liepājas valstspilsētas pašvaldības domes 2023. gada 19. oktobra saistošo noteikumu Nr. 17 “Liepājas valstspilsētas pašvaldības nolikums” un Pašvaldību likuma pamata, no vienas puses, un **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – Izpildītājs), kuru pārstāv \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ un kurš rīkojas uz statūtu pamata, no otras puses, turpmāk abi līdzēji kopā saukti - Puses un katrs atsevišķi – Puse, ņemot vērā Izpildītāja piedāvājumu tirgus izpētē par NVO izaugsmes inkubatora īstenošanu Liepājā un lēmumu par tiesību piešķiršanu slēgt iepirkuma līgumu, noslēdz šādu līgumu (turpmāk – Līgums):

**1. Līguma priekšmets**

* 1. Pasūtītājs uzdod un Izpildītājs apņemas nodrošināt **NVO izaugsmes inkubatora 3. cikla īstenošanu Liepājā** saskaņā ar tirgus izpētes tehnisko specifikāciju un Izpildītāja piedāvājumu (1. pielikums), Līguma noteikumiem, saistošiem normatīvajiem aktiem un Pasūtītāja pilnvarotās personas dotajiem norādījumiem Līguma izpildes laikā (turpmāk – Pakalpojums).
  2. Izpildītājs apliecina, ka ir pienācīgi iepazinies ar Pakalpojuma izpildes nosacījumiem, apjomu, kā arī Pasūtītāja prasībām un atsakās saistībā ar to izvirzīt jebkādus iebildumus vai pretenzijas.

**2**. **Līguma termiņš**

* 1. Līgums stājas spēkā dienā, kad to parakstījušas abas Puses, un ir spēkā līdz visu saistību pilnīgai izpildei.
  2. Izpildītājs sniedz Pakalpojumu laikā no 2024.gada \_\_\_.novembra līdz 2025. gada 31. maijam. Pakalpojuma izpildes laiks ir maināms Pusēm vienojoties, bet ne ilgāk kā līdz 2025.gada 1.decembrim.

**3. Līguma summa, samaksas kārtība un Pakalpojuma pieņemšana**

* 1. Kopējā līgumcena ir ….. EUR (*…. eiro un …. centi*), PVN 21% ….. EUR (*…..*), kopējā Līguma summa **…….** (*….. eiro un …. centi*).
  2. Pasūtītājs maksā Izpildītājam Līguma 3.1.punktā noteikto summu šādā kārtībā:
     1. reizi mēnesī saskaņā par iepriekšējā mēnesī izpildīto Pakalpojuma daļu 10 (desmit) darba dienu laikā pēc atskaites saņemšanas par izpildīto pakalpojuma daļu, Pakalpojuma daļas nodošanas - pieņemšanas akta abpusējas parakstīšanas un Izpildītāja rēķina saņemšanas;
     2. gala maksājumu 30 (*trīsdesmit*) dienu laikā pēc Pakalpojuma pilnas izpildes, Līguma 4.1.8. punktā noteiktās Pakalpojuma efektivitātes novērtējuma veidlapas saņemšanas, Pakalpojuma daļas nodošanas – pieņemšanas akta parakstīšanas un Izpildītāja gala maksājuma rēķina saņemšanas.
  3. Visi maksājumi Izpildītājam veicami ar bezskaidras naudas pārskaitījumu uz Izpildītāja norādīto kredītiestādes norēķinu kontu. Visi rēķini nosūtāmi elektroniski uz Pasūtītāja e-pasta adresi: [gramatvediba@liepaja.lv](mailto:gramatvediba@liepaja.lv) un agija.menike@liepaja.lv.
  4. Par samaksas dienu ir uzskatāma diena, kad Pasūtītājs ir veicis pārskaitījumu uz Izpildītāja norādīto kredītiestādes norēķinu kontu.
  5. Pasūtītājs veic tikai tādu Pakalpojumu apmaksu, kas veikti atbilstošā kvalitātē saskaņā ar Latvijas Republikā spēkā esošajiem normatīvajiem aktiem un pamatoti ar Pasūtītāja parakstītiem nodošanas - pieņemšanas aktiem.
  6. Rēķinā un Pakalpojuma nodošanas-pieņemšanas aktā obligāti norādāma atsauce uz Līgumu (datums, numurs, projekta nosaukums un tā numurs).
  7. Kopā ar Izpildītāja gala maksājuma rēķinu Izpildītājs iesniedz Pasūtītājam Pakalpojuma nodošanas – pieņemšanas aktu 2 (divos) eksemplāros.
  8. Pasūtītājs izskata saņemto Pakalpojuma nodošanas – pieņemšanas aktu un 5 (*piecu*) darba dienu laikā to paraksta un nodod atpakaļ vienu eksemplāru Izpildītājam. Ja Pakalpojuma kvalitāte uz nodošanas brīdi neatbilst Līguma prasībām, Pasūtītājs neparaksta Pakalpojuma nodošanas–pieņemšanas aktu un rīkojas Līguma 3.9.punktā noteiktā kārtībā.
  9. Pakalpojuma daļēja izpilde vai neizpilde tiek noformēta ar aktu, ko sagatavo Pasūtītāja pilnvarotā persona un 5 (*piecu*) darba dienu laikā kopā ar pretenziju nosūtīta Izpildītājam uz Līguma 10.2. punktā norādīto e-pasta adresi. Šādā gadījumā Pasūtītājs ir tiesīgs piemērot Izpildītājam līgumsodu.

**4. Pušu tiesības un pienākumi**

* 1. Izpildītāja tiesības un pienākumi:
     1. sniegt Pakalpojumu atbilstoši Līguma nosacījumiem, uzņemoties atbildību par Pakalpojuma sagatavošanu un vadīšanu, kvalitāti, mērķa grupas atlasi un iesaisti, nodrošinot tirgus izpētes tehniskā specifikācijā noteikto personu skaitu Līguma izpildes laikā;
     2. saskaņot ar Pasūtītāju jebkuras izmaiņas, kas radušās Pakalpojuma izpildes gaitā;
     3. pēc Pasūtītāja pieprasījuma 2 (divu) darba dienu laikā sniegt rakstveida paskaidrojumus, ja Pasūtītājs konstatē neatbilstības Līguma izpildē;
     4. savlaicīgi pieprasīt no Pasūtītāja visu nepieciešamo informāciju un dokumentāciju Pakalpojuma pienācīgai izpildei;
     5. saņemt samaksu par Pakalpojumu, kas izpildīts noteiktajā termiņā un kvalitātē, Līgumā noteiktajā kārtībā;
     6. ievērot Liepājas valstspilsētas pašvaldības publicitātes prasības, iepriekš saskaņojot publicitātes pasākumus ar Pasūtītāju;
     7. nodrošināt Inkubatora dalībnieku fiksēšanu atbilstoši šī līguma 5. daļai;
     8. pēc Pakalpojuma izpildes 20 (divdesmit) darba dienu laikā iesniegt Pasūtītājam aizpildītu Pakalpojuma efektivitātes novērtējuma veidlapu atbilstoši Pasūtītāja noteiktajai veidlapai;
     9. Izpildītājs nav tiesīgs nodot pilnīgi vai daļēji Līgumā noteiktās tiesības, pienākumus un saistības citai personai bez Pasūtītāja piekrišanas;
     10. Izpildītājs apliecina, ka Līguma summa ir pilnīgi pietiekama, lai izpildītu Pasūtītāja prasības saskaņā ar Līgumu.
  2. Pasūtītāja tiesības un pienākumi:

4.2.1. nodrošināt Izpildītāju ar informāciju, kas nepieciešama kvalitatīvai Pakalpojuma sniegšanai;

4.2.2. veikt apmaksu par sniegto Pakalpojumu Līgumā noteiktā termiņā un apmērā;

4.2.3. jebkurā laikā pārbaudīt Pakalpojuma sniegšanas gaitu un kvalitāti un informēt Izpildītāju, ja tiek konstatēta neatbilstība Līgumam un normatīvajos aktos noteiktajiem kvalitātes un epidemioloģiskās drošības kritērijiem, iesniedzot pretenziju par konstatētajiem pārkāpumiem;

4.2.4. iesniegt Izpildītājam pretenziju, ja Pakalpojuma pieņemšanas laikā tiek atklāta Pakalpojuma nepienācīga izpilde (daļēja izpilde, nepienācīga kvalitāte, izpildes neatbilstība Līguma noteikumiem, nodarbību organizēšana ir pretrunā ar spēkā esošajiem epidemioloģiskās drošības noteikumiem un tamlīdzīgi).

**5. Fizisko personu datu apstrāde**

* 1. Izpildot Līgumu Puses apņemas ievērot Eiropas Parlamenta un Padomes regulas (ES) 2016/679 (turpmāk - Vispārīgā datu aizsardzības regula) prasības.
  2. Attiecībā uz Pakalpojuma sniegšanu Izpildītājs ir uzskatāms par personas datu apstrādātāju Vispārīgās datu aizsardzības regulas izpratnē un Pasūtītājs ir uzskatāms par pārzini.
  3. Izpildītājs Līguma izpildes laikā veic Inkubatora dalībnieku reģistrāciju (Pielikums Nr.2), piekļūst un uzglabā nodarbību dalībnieku personas datus.
  4. Nolūks personas datu apstrādei ir nodarbību dalībnieku saraksta aizpildīšana, un tā nodošana Pasūtītājam. Pasūtītājs personas datu apstrādi veic šādu nolūku sasniegšanai:
     1. iegūt apliecinājumus par pasākuma apmeklētību un uzglabāt tos, lai spētu pierādīt finanšu līdzekļu pamatotu izlietošanu.
  5. Tiek apstrādāti šādi personas dati (vai personas datu kategorijas): NVO pārstāvja vārds, uzvārds, paraksts.
  6. Tiek apstrādāti personas dati par šādām datu subjektu kategorijām: Inkubatora dalībnieki.
  7. Izpildītājs apņemas personas datu apstrādi veikt tikai Pasūtītāja uzdevumā un saskaņā ar Līguma 4.1.7. nosacījumiem.
  8. Izpildītājs, Līguma izpildes rezultātā iegūtos personas datus nedrīkst  patvaļīgi pārveidot, publicēt, piedalīties to nodošanā vai pārdošanā un reproducēt kopumā vai daļēji. Izpildītājam aizliegts iegūtos personas datus izmantot komerciāliem un reklāmas nolūkiem.
  9. Pasūtītājs un Izpildītājs īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam, piemēram, iegūtos personas datus uzglabā slēgta tipa skapī.
  10. Izpildītājs nodrošina, ka Izpildītāja darbinieki, kuri ir iesaistīti datu apstrādē, ir apņēmušies ievērot fizisko personu datu aizsardzības regulējošos normatīvos aktus.
  11. Izpildītājs apņemas ziņot Pasūtītājam, ja Līguma izpildes gaitā ir noticis personu datu aizsardzības pārkāpums 24 stundu laikā pēc pārkāpuma konstatēšanas brīža.
  12. Izpildītājs pēc pieprasījuma apņemas sniegt Pasūtītājam visu informāciju par veikto personas datu apstrādi, kas tiek veikta šā Līguma izpildes ietvaros.
  13. Izpildītājs apliecina, ka personas datus neapstrādās bez Pasūtītāja norādījumiem, izņemot, ja minētajai personai tas jādara saskaņā ar tiesību aktiem. Gadījumā, ja Izpildītājs apstrādā personas datus, neievērojot Pasūtītāja norādījumus, tad tas kļūst par pārzini Vispārīgās datu aizsardzības regulas izpratnē un atbild par visām no tā izrietošajām sekām.
  14. Izpildītājs, piesaistot apakšuzņēmējus Līguma izpildē, nodrošina, ka tie ievēro atbilstošas personas datu aizsardzības un apstrādes drošības prasības atbilstoši šim Līgumam. Izpildītājs veicot Līgumā noteikto personas datu apstrādi nedrīkst piesaistīt apakšuzņēmējus, kas neatrodas Eiropas Savienības vai Eiropas Ekonomiskās zonas valstī.
  15. Ja Līguma izpildes laikā Izpildītāju iegūtos nodarbību dalībnieku datus paredzēts Pasūtītājam nodot elektroniskā veidā, tad tas jānodrošina šifrētā veidā.
  16. Ievērojot 4.1.8. punktā minēto termiņu, pēc pilnīgas Līguma izpildes Izpildītājs neatgriezeniski iznīcina visus Līguma izpildes laikā apstrādātos personas datus.
  17. Ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.

**6. Nepārvarama vara**

* 1. Puses nav atbildīgas par līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši pusi, kura atsaucas uz nepārvaramu varu.
  2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no līguma saistību izpildes.
  3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji izbeigt Līgumu, par to rakstveidā informējot otru pusi. Šādā gadījumā Puses vienojas par savstarpējo norēķinu apmēru un to segšanas kārtību.
  4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami līguma izpildei u.tml. apstākļi (ja vien minētās problēmas neizriet tieši no nepārvaramas varas).

**7. Pušu atbildība**

* 1. Par Pakalpojumu neizpildi vai nepienācīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma nosacījumiem.
  2. Ja Izpildītājs kavē Līgumā noteiktos termiņus, Pasūtītājs tiesīgs piemērot Izpildītājam līgumsodu 0,1% (*nulle komats viens procenta)* apmērā no 3.1.punktā noteiktās līgumcenas par katru nokavēto dienu, bet Līguma darbības laikā ne vairāk kā 10% *(desmit procentus)* no līgumcenas. Līgumsoda samaksa jāveic rēķinā norādītāja termiņā.
  3. Par Līguma nepienācīgu izpildi, kas noteikta Līguma 3.9. punktā, Pasūtītājs tiesīgs piemērot līgumsodu līdz 10% (desmit procentiem) no līgumcenas.
  4. Ja Pasūtītājs kavē rēķina apmaksu, Izpildītājs tiesīgs piemērot Pasūtītājam līgumsodu 0,1 % (*nulle komats viena procenta*) apmērā no 3.1. noteiktās līgumcenas par katru nokavēto samaksas termiņa dienu, bet Līguma darbības laikā ne vairāk kā 10% (*desmit procentus*) no līgumcenas. Līgumsoda samaksa jāveic rēķinā norādītajā termiņā.
  5. Ja Izpildītājs neveic līgumsoda samaksu rēķinā noteiktajā termiņā, Pasūtītājs ir tiesīgs līgumsodu ieturēt no Izpildītājam pienākošajiem maksājumiem.
  6. Līgumsoda samaksa neatbrīvo Puses no saistību turpmākas izpildes, kā arī neierobežo Pušu tiesības prasīt zaudējumu atlīdzību.

1. **Līguma grozīšana un izbeigšana**
   1. Jebkuras Līguma izmaiņas vai papildinājumi tiek noformēti rakstiski, un tos paraksta Puses. Visi Līguma pielikumi, izmaiņas vai papildinājumi stājas spēkā un tiek uzskatīti par Līguma neatņemamām sastāvdaļām, sākot ar to parakstīšanas dienu.
   2. Grozījumi var tikt izdarīti tikai tad, ja tie nemaina Līguma vispārējo raksturu un tie izdarīti gadījumos:
      1. kad no Izpildītāja neatkarīgu apstākļu dēļ nav iespējams nodrošināt visu plānoto nodarbību apjomu.
      2. kad Pasūtītājam ir pieejami finanšu līdzekļi papildu nodarbību nodrošināšanai. Šajā gadījumā Puses, savstarpēji rakstiski vienojoties, var pēc nepieciešamības palielināt pakalpojuma apjomu līdz 20%.
   3. Līgumu var izbeigt pirms termiņa jebkurā laikā, Pusēm par to vienojoties rakstiski.
   4. Pasūtītājs ir tiesīgs vienpusēji izbeigt Līgumu ar Izpildītāju šādos gadījumos:
      1. Izpildītājs neievēro Pakalpojuma izpildes termiņu, un ja Pakalpojuma sniegšanas nokavējums ir sasniedzis vismaz 14 (četrpadsmit) darba dienas;
      2. Izpildītājs nepilda kādas citas Līgumā noteiktās saistības vai pienākumus un ja Izpildītājs šādu neizpildi nav novērsis 14 (četrpadsmit) darba dienu laikā pēc Pasūtītāja attiecīga rakstiska paziņojuma saņemšanas;
      3. ja Izpildītājam vai tā valdes vai padomes loceklim, patieso labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
   5. Izpildītājs ir tiesīgs vienpusēji izbeigt Līgumu ar Pasūtītāju pēc savas iniciatīvas, brīdinot par to Pasūtītāju rakstiski 14 (četrpadsmit) darba dienas iepriekš, ja Pasūtītājs Līgumā noteiktajā termiņā nav veicis kādu no Līgumā noteiktajiem maksājumiem.
   6. Izpildītājs pēc savas iniciatīvas ir tiesīgs izbeigt Līgumu, nosūtot pamatotu rakstveida paziņojumu Pasūtītājam 30 (trīsdesmit) darba dienas iepriekš, līdz Līguma darbības beigām nodrošinot pilnvērtīga un kvalitatīva pakalpojuma izpildi.
   7. Līguma pirmstermiņa izbeigšanas gadījumā puses veic faktiski izpildīto darbu salīdzināšanu, nodošanu – pieņemšanu un veic savstarpējos norēķinus par faktiski izpildīto darbu daudzumu.
2. **Līguma izpildē iesaistītā personāla un apakšuzņēmēju nomaiņa**

9.1. Apakšuzņēmēju un piesaistītā personāla nomaiņa pieļaujama ar Pasūtītāja rakstisku piekrišanu un ievērojot Publisko iepirkumu likumu.

9.2. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un normatīvo aktu noteikumiem.

9.3. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai gadījumos, ja tas izriet no Līguma, ja piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.

9.4. Izpildītājam jānodrošina, ka apakšuzņēmējs tam uzticēto Pakalpojuma daļu nenodos tālāk bez Pasūtītāja rakstiskas piekrišanas.

9.5. Pakalpojuma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Pakalpojuma daļu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu. Ja Izpildītājs neievēro Līgumā noteikto iesaistītā personāla un apakšuzņēmēju nomaiņas kārtību, Pasūtītājs aptur līguma izpildi līdz apakšuzņēmēja nomaiņai un Izpildītājs maksā Pasūtītājam līgumsodu 0,1 % (*nulle komats viena procenta*) apmērā no katras kavētās līguma izpildes dienas, bet ne vairāk kā 10% (*desmit procentus*) no Līgumcenas.

9.6. Ja 14 (četrpadsmit) dienu laikā apakšuzņēmējs nav nomainīts atbilstoši Pasūtītāja prasībām, Pasūtītājs var izbeigt Līgumu šī Līguma 8.daļas noteiktajā kārtībā.

1. **Kontaktinformācija**
   1. Ar Līgumu Pasūtītājs pilnvaro Pasūtītāja pārstāvi: Agija Meniķe, mob.tālr.: 28647396, e-pasta agija.menike@liepaja.lv pasūtītāja vārdā dot Izpildītājam saistošus norādījumus, kas nepieciešami Līguma izpildei, Pasūtītāja vārdā izskatīt un saskaņot jautājumus, kuriem saskaņā ar Līgumu nepieciešams Pasūtītāja saskaņojums, Līguma izpildes un kontroles liekā iesniegt Izpildītājam dažāda veida pieprasījumus, pieņemt Pakalpojuma izpildi, tai skaitā parakstīt nodošanas – pieņemšanas aktu un veikt citus projekta vadības uzdevumus.
   2. Izpildītājs ar šo nosaka Izpildītāja pārstāvi, kurš būs pilnvarots Izpildītāja vārdā pieprasīt nepieciešamo informāciju Pakalpojuma sniegšanai: \_\_\_\_\_\_\_\_\_\_, mob. tālr. \_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   3. Puses apliecina, ka Līgumā noteiktie Pušu pārstāvji ir informēti par to personas datu nodošanu Pusēm Līguma 10.sadaļā noteiktā apjomā
   4. Pušu pienākums ir rakstveidā informēt otru Pusi par jebkurām ar pilnvaroto personu saistītajām izmaiņām.
2. **Citi noteikumi**
   1. Puses apņemas neizpaust citām personām konfidenciāla rakstura informāciju, kas izpildot Līguma noteikumus, ir nonākusi viņu rīcībā. Šis noteikums neattiecas uz brīvi pieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju.
   2. Puses vienojas, ka jebkurš strīds vai prasība, kas izriet no Līguma, risināms Pušu savstarpējas vienošanās ceļā. Ja vienošanās starp Pusēm netiek panākta, strīds izskatāms Latvijas Republikas tiesā.
   3. Puses vienojas, ka savstarpējai komunikācijai ir tiesīgas izmantot elektronisko pastu un telefonu, un visa informācija, kas šādā veidā tiks nodota otrai Pusei, tiks uzskatīta par savstarpēji saistošu, ja netiks saņemti otras Puses iebildumi.
   4. Puses vienojas, ka visa korespondence, ko Puses šā Līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu 7. (septītajā) dienā pēc tās nodošanas pastā vai kurjeram. Informācija, kas nosūtīta elektroniski uz Līgumā norādītajām e-pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, ja pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.
   5. Līgums noformēts un parakstīts elektroniskā dokumenta veidā uz 6 (sešām) lapām, neskaitot pielikumus.
   6. Līguma pielikums un neatņemama sastāvdaļa ir šādi pielikumi:
3. *pielikums –* Izpildītāja piedāvājums Iepirkumam, tostarp detalizēts finanšu piedāvājums;
4. *pielikums* – dalībnieku saraksta veidlapa;
5. *pielikums* – NVO pamatdarbības izvērtējuma veidlapa;
6. *pielikums* – NVO inkubācijas progresa veidlapa;
7. *pielikums* – finansējuma izlietojuma atšifrējuma veidlapa;
8. *pielikums* – NVO izaugsmes inkubatora rezultātu pārskata veidlapa;
9. *pielikums* – NVO izaugsmes inkubatora efektivitātes ziņojuma veidlapa.

**Pušu rekvizīti**

***PASŪTĪTĀJS IZPILDĪTĀJS***

|  |  |
| --- | --- |
| Liepājas valstspilsētas pašvaldība  Liepājas valstspilsētas pašvaldības iestāde  “Liepājas Centrālā administrācija”  Rožu ielā 6, Liepājā, LV-3401  Reģ. Nr.90000063185  SEB Banka  Kods UNLALV2X  Konts LV70UNLA0021300001110  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  R.FRICBERGS | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  V.UZVĀRDS |